WikipediA 

Língua albanesa 


Na Galipedia, a Wikipedia en gaiego. 


O albanés'^^^ (shqip) é unha lingua que falan entre 6 e 8 
millóns de persoas en Albania , Kosovo, Montenegro , 
Macedonia do Norte , Serbia, Grecia, Italia, Turquía e 
grupos de emigrantes en Escandinavia , Alemaña, Reino 
Unido , Estados Unidos , Ucraína , Exipto . 

O lingüista Eranz Bopp probou en 1854 que o albanés era 
unha lingua indoeuropea. Non hai consenso sobre a súa 
orixe, para uns deriva do ihrio e para outros do tracio ou 
do dacio . 

O albanés goza de status de oficialidade en Albania, e é 
unha das linguas oficiais de Kósovo e Macedonia. O 
Instituti i Gjuhésisé dhe i Letérsisé (Instituto de 
Lingüística e Literatura) da Academia de Giencias de 
Albania é o principal centro de estudo da lingua albanesa 
e desenvolve a forma estándar coa publicación de 
gramáticas, dicionarios e ortografias prescriptivas, tamén 
edita dúas publicacións trimestrais, Studime Filologjike 
(1964) (Estudos Eilolóxicos) e Gjuha Jone (1981) (A 
nosa lingua). 

Dialectos 


Albanés 

'Shqip' 

Pronuncia: /Jcip/ 

Falado en: Albania, Kosovo, Montenegro , 
Macedonia do Norte , Grecia, 
Turquía , Italia . 

Rexións: Balcáns 

Total 6 millóns aproximadamente 

de falantes: 


Familia : Indoeuropea 

llírica (controverso) 

Albanés 

Estatuto oficial 


Lingua Albania, Kosovo, e nalgunhas 
oficial de: zonas da Macedonia do Norte e 
Montenegro 

Códigos de lingua 



O albanés comprende dous dialectos principais, o tosco (Toskérishte) e o guego (Gegérishte), que diverxiron 
cando menos hai un milenio, e que nas súas formas menos extremas son mutuamente comprensibles. A 
fronteira tradicional dos dous dialectos está no rio Shkumbin en Albania, co guego ao norte do rio e o tosco 

































ao sur. 


O tosco divídese en moitos subdialectos, divididos en dous bloques, o do norte e o do sur, no do sur 
inclúense os subgrupos Laberishte e (¡]amérishte, que inclúen as falas do noroeste de Grecia, que non forman 
parte dos arvanitas ou grecoalbaneses. 

O guego divídese en múltiples subdialectos que se agrupan no subgrupo norte e o sur que teñen como 
fronteira tradicional o río Mati no norte de Albania. O guego fálase no norte de Albania, Serbia e 
Montenegro e Macedonia. 

Escrita 


O albanés escribiuse con diferentes alfabetos dende o século XV. Orixinalmente o dialecto tosco escribiuse 
co alfabeto grego e o guego co alfabeto latino e os dous dialectos escribíronse coa versión turco otomá do 
alfabeto árabe. 

O alfabeto moderno albanés estandarizouse en 1908 no Congreso de Manastir, baseado no alfabeto latino, co 
engadido das letras é,qe nove dígrafos. Localmente o albanés tamén se escribiu con outros alfabetos: 

■ Escrita de Elbasan, inventada a mediados do século XVIII, tiña 53 letras e usouse en Elbasan 
e Berat 

■ Escrita Beitha Kukju ou Büthakukye, inventouna Beitha Kukju arredor de 1840, tiña 32 letras. 

Norma 


Durante os séculos XIX e parte do XX o albanés careceu dunha norma que unificase o tosco e e o guego. En 
1917 intentouse crear un estándar baseada na fala guega de Elbasan, pero non prosperou. Despois da 
Segunda Guerra Mundial fixéronse esforzos para crear un estándar baseado no dialecto tosco. O Congreso 
sobre a ortografía do albanés que se efectou en 1972 coa participación de delegados de Albania, Kósovo, 
Macedonia, Montenegro e Calabria estableceu unha lingua literaria unificada baseada no tosco, que se 
codificou en Drejtshkrimi i gjuhés shqipe (1973) (A ortografía da lingua albanesa) e Fjalori drejtshkrimor i 
gjuhés shqipe (1976) (Dicionario ortográfico da lingua albanesa). 

Dende a desaparición do réxime comunista albanés aumentou o número de publicacións en guego^^®"’!’^^ 

referencia] 


Literatura 


Cuneus Prophetarum (1685) de Pjetér Bogdani é a primeira obra literaria albanesa, pero o primeiro autor 
popular, xa no século XVIII, foi o poeta italo-albanés Giulio Varibobba autor de poesía de inspiración 
relixiosa. Mentres no sur de Albania entre o século XVII e XVIII o movemento poético Bejtexhínj promovía 
a poesía secular islámica. 

Diante a hostilidade do Imperio Otomán no século XIX, a literatura albanesa desenvolveuse fóra de Albania 
co nacemento do Rilindja Kombétare, o rexurdimento literario albanés que tivo como centros principais a 
Exipto, Romanía, Grecia, Bulgaria e Italia, pero que tivo dificultades para chegar a Albania, onde en 1897 o 
goberno da Sublime Porta prohibiu os libros en albanés. 


Hístoría 






Non se coñece o lugar dos Balcáns onde viviron os antecesores dos actuais albaneses, aínda que xeral 
identifícanse cos antigos ilirios ou tracios. O vocabulario común co romanés suxire que os antepasados dos 
albaneses o os romaneses viviron próximos en tempos antigos. Algúns investigadores apoian a teoría da 
continuidade, que afirma que os albaneses viviron no territorio da actual Albania. Non obstante o baixo 
número de palabras do grego dórico e o alto número de préstamos latinos suxiren que os albaneses viviron 
ao norte da liña que trazou Konstantin Jirecek, que dividía as esferas de influencia das linguas latina e grega. 

A primeira mención coñecida á lingua albanesa data do 14 de xullo de 1285 en Dubrovnik onde unha 
testemuña dun crime afirma "Audivi uriam voce, clamantem in monte in lingua albanesca"^^]^^] O 
documento escrito máis antigo que se conserva en albanés é Formula e Pagézimit (fórmula bautismal) 
escrito en 1462 no dialecto gego e que se recolleu nun manuscrito latino, tamén algúns versículos do Novo 
Testamento e un fragmento dun canto da Pascua Ortodoxa datan dese período. En 1483 Thomas Medius 
incluíu na súa comedia Epirota unha frase en albanés e en 1496 Arnold von Harff recolleu unha lista de 
palabras. 

O libro impreso máis antigo en albanés é o Meshari (misal), escrito polo sacerdote católico Gjon Buzuku en 
1555. O primeiro libro en tosco data de 1592 e é un catecismo, Dottrina Christiana, de Leké Matrénga. 
Crese que a primeira escola albanesa abríronna os franciscanos en 1638 en Pdhané. En 1635 Erang Bardhi 
escribiu o primeiro dicionario latín-albanés. 

Falantes 


Albania 

En Albania o albanés é a lingua oficial na súa variedade tosca, fálanna os 3 129 000 de albaneses étnicos 
(95% da poboación albanesa) e unha parte dos membros das minorías étnicas. 

Kósovo 

En Kósovo fálano 1 672 000 persoas, o que representa o 92% da poboación. É oficial xunto co serbio. 

O albanés oficializouse en 1945, cunha norma baseada no guego meridional ata que en 1972 o albanés 
estándar converteuse na forma oficial. Durante o réxime de Tito, Kósovo tiña total autonomía en materias 
culturais e educativas, con escolas en albanés e serbio. A partir de 1981 a situación comeza a deteriorarse, 
agravándose en 1990 co peche das escolas, institutos, facultades e medios de expresión e asociacións de 
lingua albanesa, co que de feito, que non de dereito, o albanés viu reducida a súa condición de lingua oficial. 
A presión internacional obrigou a reabrir unha parte das escolas de primaria e profesores despedidos 
montaron escolas paralelas para dar cobertura aos estudantes de lingua albanesa. Tras o establecemento en 
1999 da administración civil da ONU o albanés recupera de feito a súa situación de lingua oficial. 

Macedonia 

En Macedonia hai 500.000 falantes, o que representa o 25% da poboación, concentrados no oeste e no norte. 
Dende o 2001 o albanés é oficial naqueles concellos onde os albaneses superaran o 20% da poboación. O 
albanés pódese empregar no Parlamento de Macedonia. Hai ensino primario e secundario en albanés. Na 
universidade o estudo do albanés comezou en 1951 como un lectorado na Universidade dos Santos Cirilio e 
Metodio de Skopje, en 1960 introduciuse como materia semestral e en 1971 converteuse no departamento de 
lingua e literatura albanesa. En 1994 fundouse unha universidade albanesa en Tetovo, aínda que as 
autoridades macedonias non a recoñeceron como universidade estatal ata 2004. 


Grecia 




En Grecia os albaneses divídense en dúas comunidades ben diferenciadas, a dos albaneses de (¡]ameria, que 
constitúe o punto máis o sur do territorio tradicionalmente albanofalante, podería haber 30.000 falantes, 
concentrados principalmente no departamento de Thesprotia (sobre todo na zona fronteiriza con Albania), 
Preveza (na parte que limita co departamento de Thesprotia e nunhas poucas vilas de loannina) e nos 
departamentos de Florina e Kastoria. A outra comunidade albanesa é a dos arvanitika, albaneses ortodoxos 
que emigraron a Grecia entre os séculos XII e XV, as cifras de falantes varían entre os 90.000 e os 200.000. 
Dende 1990 produciuse unha nova vaga de emigración de albaneses, que se asentan sobre todo nas cidades 
máis grandes. 

O albanés en Grecia carece de calquera tipo de recoñecemento oficial e non hai datos fiables de cantos 
falantes de albanés hai. Segundo unha enquisa realizada en 2001 por VGR o 3.3% da poboación de Grecia é 
albanofalante, o que representaría 340.000 persoas. 

Italia 

En Italia hai 100.000 falantes de arbéreshé distribuídos en 55 comunas do sur de Italia. O 60% dos falantes 
están en Galabria. O arbéreshé é unha das 12 linguas recoñecidas pola lei 482/1999 de minorías émicas. 

Estados Unidos; 

Segundo o censo hai 79.500 falantes sobre un total de 114.000 albanonorteamericanos. As principais 
concentracións están en Nova York e Detroit. Dielli é a única publicación en albanés. A primeira 
universidade en ofrecer cursos de albanés foi a Universidade Estatal de Wayne (Detroit) no ano 2003. 

Serbia 

En Serbia hai 70.000 falantes (0.85%), distribuídos nas rexión fronteirizas con Kósovo, en Presheve o 95% 
da poboación é albanesa, en Medvegje o 65% e en Bujanovc o 35%. É unha zona que pasou a Serbia tras o 
Gongreso de Berlín de 1878, parte da poboación albanesa deportouse a Turquía en varias vagas(1912, 1918- 
1941 e 1953-1966), tradicionalmente a lingua albanesa estivo marxinada, ata 1961 non se abriu o primeiro 
centro de secundaria albanés. Entre 1999 e 2001 unha parte dos albaneses da rexión refuxiáronse en Kósovo, 
e unha parte quedou definitivamente alí. 

Montenegro 

En Montenegro hai arredor de 30.000 falantes, o que representa o 5% da poboación. Fálase nas rexións de 
Plav-Guci, Tuz e Ulqin, fronteirizas con Albania. 

Croacia 

Segundo o censo de 2001 hai 14.000 falantes de albanés, o que representa o 0.33% da poboación. Arredor 
de 1.400 son arbanasi, que viven na vila de Ploge, preto de Rijeka, asentados en 1726 cando 21 familias 
albanesas do sur de Montenegro foxen da ocupación turca, en 1733 chega un segundo grupo de 28 familias. 

Australia 

En Australia hai 7527 falantes (2001), deles 5.682 en Vitoria . A primeira familia albanesa asentouse en 
1885. 

Eslovenia; 

Segundo o censo de 2002 hai en Eslovenia 7177 falantes, a maior concentración, 1239 falantes, está en 
Liubliana. 


Romanía 



En Romanía hai aproximadamente 10.000 albaneses (aínda que no censo de 2002 só se rexistraron 477 
persoas como albaneses). A Unión Cultural dos Albaneses de Romanía edita Albanezul, publicación 
mensual bilingüe, dende 1995. 

Bulgaria; 

En Bulgaria hai 1000 falantes en Mandritsa, preto de Edirne, que foi a única vila albanesa que sobreviviu á 
Segunda Guerra Mundial . 

Ucraína 

En Ucraína o albanés fálase en tres aldeas, preto de Melitopol , chegados dende Bulgaria no século XIX . 


Notas 

1. Definicións no Dicionario da Real Academia Galega (http://academia.gal/dicionario/-/termo/bus 
ca/albanés) e no Portal das Palabras (http://portaldaspalabras.gal/dicionario/procura/albanés) 
para albanés. 

2. Nicholas Geoffrey Lempriére Hammond (1976). Migrations and invasions in Greece and 
adjacent areas . Noyes Press. p. 57. ISBN 978-0-8155-5047-1 . Consultado o 23 January 2013. 

3. Zeitschrift für Balkanologie . R. Trofenik. 1990. p. 102. Consultado o 23 de xaneiro 2013. 


Véxase tamén 


Ligazóns externas 

■ Leccións de albanés (https://web.archive.org/web/2001100 

4074605/http://www.geocities.com/cezarkurti/) (en inglés) 

■ Dicionario online albanés-inglés (http://www.argjiro.net/fjalo 

r/) 

■ Dicionario online albanés-español (http://www.foreignword.com/dictionary/Albanian/default.ht 

m) 

palabras en Albanés 


Traído desde " https://gl.wikipedia.Org/w/index. php?title=L¡ngua_albanesa&oldid=5063960 " 


A última edición desta páxina foi o 15 de febreiro de 2019 ás 14:51. 

Todo 0 texto está dispoñible baixo a licenza Creative Commons recoñecemento compartir igual 3.0 ; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc. , unha organización sen fins lucrativos. 






























